5.8.2022
RO
Jurnalul Oficial al Uniunii Europene
C 301/57
10. subliniază că este esențial ca întreprinderile agricole și forestiere să fie sprijinite în tranziția verde, în special întreprinderile mai mici situate în zone strategice ale regiunilor și care joacă un rol major în protejarea și prezervarea teritoriului; 11.
îndeamnă Comisia să solicite standarde de producție europene și reciprocitate sau clauze-oglindă pentru produsele importate, care să fie identice cu cele cerute producătorilor din UE; 12.
invită Comisia să crească rata controalelor la frontieră și să solicite proceduri precum tratamentul la rece în cazul produselor importate; 13. reamintește că Comitetul Regiunilor și-a exprimat deja opiniile cu privire la cele două strategii, prin avizele Comitetului European al Regiunilor pe tema „Biodiversitatea în orașe și regiuni după 2020, în cadrul celei de a 15-a Conferințe a părților la Convenția privind diversitatea biologică a ONU și al Strategiei UE privind biodiversitatea pentru 2030” (4) și pe tema „De la fermă la consumator – dimensiunea locală și regională” (5); 14. subliniază rolul esențial al autorităților locale în definirea și gestionarea anumitor proceduri legate de compensarea unor ajutoare, în special a ajutoarelor legate de gestionarea riscurilor în agricultură; 15. reamintește că autoritățile regionale, provinciale și locale participă nu doar la definirea planurilor strategice naționale prevăzute în Regulamentul (UE) 2021/2115, ci sunt și beneficiare ale intervențiilor de dezvoltare rurală și contribuie la definirea abordării ascendente adoptate în cadrul inițiativei LEADER; 16.
constată că, în perioada 2014-2019, ajutoarele de stat acordate în sectorul agricol la nivel european au trecut de la 7,6 miliarde la 6 miliarde EUR, dar au crescut în perioada pandemiei de COVID-19; 17. subliniază că, în această perioadă, fermele, sectorul forestier și sectorul agroalimentar nu au încetat niciodată să producă, asigurând securitatea aprovizionării, astfel cum se prevede la articolul 39 din TFUE; 18. subliniază că războiul dintre Rusia și Ucraina a creat o situație de instabilitate pe piețele de materii prime și de aprovizionare cu alimente; 19. subliniază rolul pe care PAC ar trebui să îl joace în acest sens în ceea ce privește autoaprovizionarea și asigurarea securității alimentare; 20. reamintește că aceste aprovizionări au fost posibile și datorită oportunității de a beneficia de ajutoare definite ad hoc de către Comisie pentru criza economică cauzată de pandemia de COVID-19; 21. remarcă și că cele mai multe ajutoare de stat, cu excepția ajutoarelor specifice pentru criza provocată de pandemia de COVID-19, au fost acordate în principal în cadrul planurilor de dezvoltare rurală și, în special, pentru măsuri care nu intră sub incidența obiectivelor din anexa I la tratat (produse agricole); 22.
constată că procedura de includere a ajutoarelor de stat în programele de dezvoltare rurală a devenit complexă;
23.
constată că, deși Regulamentul (UE) nr.
1305/2013 privind sprijinul acordat prin FEADR pentru îndeplinirea obiectivelor de dezvoltare rurală și orientările pentru acordarea de ajutoare de stat în sectoarele agricol, forestier și rural pentru perioada 2014-2020 sunt foarte similare, măsurile din domeniul dezvoltării rurale nu sunt totdeauna pe deplin conforme cu normele privind ajutoarele de stat; 24.
constată că consultarea lansată de Comisie a scos la iveală unele aspecte ale normelor actuale privind ajutoarele de stat care au devenit caduce; 25. subliniază că obiectivul de a asigura condiții de concurență echitabile pentru toate întreprinderile din Uniunea Europeană rămâne un obiectiv fundamental;
(4) (5)
JO C 440, 18.12.2020, p. 20.
JO C 37, 2.2.2021, p. 22.